jkorsvik/nowiki_second_scrape_merged huggingface dataset:
Raphinae

Raphinae er en delgruppe i duefamilien (Columbidae) med i alt 30 eksisterende slekter. Gruppen er videre søstergruppen til Peristerinae og inkluderer noen av de fysisk største artene av duer.


== Taksonomi ==
Drontefamilien (Raphidae) har lenge blitt betraktet som ei selvstendig familiegruppe, men nyere molekylær forskning viser at artene, som omhandles av to utdødde monotypiske slekter, egentlig hører hjemme i duefamilien. Forskningen slår også fast at de to artene i den tidligere familien utgjorde en selvstendig klade som var søstergruppeen til alle andre i denne delgruppen.Denne inndelingen av drontene og deres nærmeste nålevende slektninger, som følger HBW and BirdLife International Illustrated Checklist of the Birds of the World, kan synes uvanlig, men den støttes altså av noen av verdens fremste ornitologer, og den benyttes av to av verdens største ornitologiske databaser; HBW Alive og Birds of the World.


== Inndeling ==
Inndelingen følger HBW and BirdLife International Illustrated Checklist of the Birds of the World og er i henhold til del Hoyo & Collar (2014). Norske navn på artene følger Norsk navnekomité for fugl og er i henhold til Syvertsen et al. (2008, 2017).

Columbiformes, duefugler
Columbidae, duefamilien, 3 underfamilier, 2 tribus, 49 slekter (+ 2 utdødde)
Columbinae, 2 tribus og 15 slekter
Peristerinae, 4 slekter
Raphinae, 30 nålevende + 2 utdødde slekter
Henicophaps
Gallicolumba
Alopecoenas
Leucosarcia
Petrophassa
Geophaps
Phaps
Ocyphaps
Geopelia
Trugon
Otidiphaps
Goura
Caloenas
Raphus, dronte (monotypisk, utdødd)
Pezophaps, solitærfugl (monotypisk, utdødd)
Didunculus
Chalcophaps
Turtur
Oena
Phapitreron
Treron
Ducula
Megaloprepia
Ramphiculus
Alectroenas
Drepanoptila
Chrysoena
Ptilinopus
Hemiphaga
Cryptophaps
Gymnophaps
Lopholaimus


== Referanser ==


== Eksterne lenker ==
(en) Raphinae i Global Biodiversity Information Facility 
(en) Raphinae hos Fossilworks 
(en) Raphinae hos ITIS 
(en) Raphinae hos NCBI 
(en) Kategori:Raphinae – bilder, video eller lyd på Wikimedia Commons 
(en) Raphidae – galleri av bilder, video eller lyd på Wikimedia Commons
Nyslott

Nyslott (finsk: Savonlinna) er en by og kommune i landskapet Södra Savolax i Finland. Byen ble grunnlagt i 1639 av Per Brahe. Nyslott har rundt 36 414 innbyggere og har en utstrekning på 3 597 km² etter at den ble slått sammen med Savonranta kommune 1. januar 2009.
Den 1. januar 2013 ble kommunene Kerimäki og Punkaharju slått sammen med Nyslott.
Nyslott er en finskspråklig kommune som grenser til kommunene Enonkoski, Varkaus, Rantasalmi, Sulkava, Ruokolax, Parikkala, Kides, Rääkkylä, Libelits og Heinävesi. 
Festningen Olofsborg er blant byens største severdigheter, hvor det årlig arrangeres den såkalte Nyslotts operafestival inne i borgen.

		
		
		


== Vennskapsbyer ==
 Arendal
 Silkeborg
 Detmold


== Eksterne lenker ==
Uppslagsverket Finland, Nyslott
Stian Sivertzen

Stian Sivertzen (født 28. mars 1989 i Kongsberg) er en norsk snøbrettkjører. Han ble juniorverdensmester i 2007, i Bad Gastein i Snøbrettcross. Han har også vunnet kongepokalen.  Han kjører for Kongsberg IF.
Sesongen 2007/08 kom han på andreplass sammenlagt i verdenscupen i OL-grenen boardercross og på åttendeplass totalt.
I 2010 deltok han i sitt første OL, da han kvalifiserte seg til OL i Vancouver, der han og Joachim Haavikhagen deltok for Norge i snowboardcross. 
For 2011/2012-sesongen er han sponset av Rockstar Energy Drink, Oakley, Kongsberg skisenter, Intersport Kongsberg, Rema 1000, MC & Fritidssenteret og DnB Nor.


== Referanser ==


== Eksterne lenker ==
(en) Stian Sivertzen – Olympedia 
(en) Stian Sivertzen – Sports-Reference (OL-resultater – arkivert) 
(en) Stian Sivertzen – FIS (snøbrett) 
(no) Stian Sivertzen hos Snowboardforbundet
(en) Noen resultater på The-Sports.org
Agriopis

Agriopis er en slekt av de egentlige målere (Geometridae) som tilhører underfamilien Ennominae. Hannene er middelsstore, slanke, mer eller mindre brunlige målere, mens hunnene er vingeløse. Slekten omfatter sju beskrevne arter som lever i den palearktiske sone. Fem av dem forekommer i Europa, i Norge finnes gul frostmåler, eikefrostmåler og vårfrostmåler. Larvene lever på busker og løvtrær, noen av artene kan ha masseforekomster og snauspise trærne. Disse målerne flyr enten sent på høsten eller tidlig på våren.


== Systematisk inndeling / norske arter ==

sommerfugler (Lepidoptera)
gruppen Heteroneura
gruppen storsommerfugler
gruppen / overfamilie målere  (Geometroidea)
familien egentlige målere  (Geometridae)
underfamilien Ennominae, – 561 europeiske arter, 76 er funnet i Norge.
Slekten Agriopis Hübner, 1825
Gul frostmåler, Agriopis aurantiaria (Hübner, 1799)
Agriopis bajaria (Denis & Schiffermüller, 1775) – blant annet Kasakhstan og Russland
Agriopis beschkovi Ganev, 1987 – Russland
Agriopis dira (Butler, 1878) – området rundt Amur
Agriopis erectaria (Püngeler, 1908) – Turkmenistan
Eikefrostmåler, Agriopis leucophaearia (Denis & Schiffermüller, 1775)
Vårfrostmåler, Agriopis marginaria (Fabricius, 1776)


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) Agriopis i Encyclopedia of Life 
(en) Agriopis i Global Biodiversity Information Facility 
(no) Agriopis hos Artsdatabanken 
(sv) Agriopis hos Dyntaxa 
(en) Agriopis hos Fauna Europaea 
(en) Agriopis hos NCBI 
(en) Kategori:Agriopis – bilder, video eller lyd på Wikimedia Commons 
Agriopis – detaljert informasjon på Wikispecies 
Fauna Europaea Web Service (2004) Fauna Europaea version 1.1, www.faunaeur.org
Verdensutstillinga i Barcelona 1888

Verdensutstillinga i Barcelona 1888 ble avholdt fra 8. april 1888 til 9. desember 1888 i Barcelona. Den hadde rundt 400 000 besøkende totalt. Utstillinga fant sted på et 380 000 m² stort område som strakk seg fra Parc de la Ciutadella til det som i dag er Hospital del Mar på Barceloneta.
Parc de la Ciutadella ble ombygd i forkant av utstillinga, og man konstruerte triumfbuen Arc de Triomf som inngangsport til utstillingsområdet. Gustave Eiffel presenterte prosjektet sitt Eiffeltårnet for at det skulle bygges i Barcelona, men de ansvarlige for utstillinga syntes det var et rart og dyrt byggverk, og foretrakk den mer klassiske Arc de Triomf.
I forbindelse med verdensutstillinga ble også andre deler av byen modernisert, blant annet hele havneområdet mellom La Rambla og Parc de la Ciutadella. Columbusmonumentet ble også reist før utstillinga.


== Eksterne lenker ==
Om utstillingen hos Barcelona Online
Kongeriket Danmark

Kongeriket Danmark er et riksfellesskap som består av tre land: Danmark, Færøyene og Grønland. Kongeriket Danmark er et monarki sui generis med føderale trekk og med monarken av Danmark som statsoverhode. I Kongeriket Danmark er styreformen konstitusjonelt monarki.


== Statsrettslig stilling ==
Færøyene og Grønland er ifølge Danmarks grunnlov en del av det danske rike og underlagt dansk myndighet, men Folketinget har delegert noen ansvarsområder til hjemmestyrene i de to områdene.
Folketinget har ved lov gitt Færøyene og Grønland omfattende autonomi; Færøyene fikk «hjemmestyre» i 1948, og Grønland fikk det i 1979. Grønlands hjemmestyre ble i 2009 erstattet av «selvstyre». Det pågår en juridisk debatt om hvilken konstitusjonell vekt disse ordningene har. Generelt er det to motstridende synspunkter: (a) lovene delegerer makt fra Folketinget og kan tilbakekalles ensidig av det, og (b) lovene har spesiell status, så endringer krever samtykke fra det færøyske Løgting eller den grønlandske Inatsisartut, henholdsvis.


== Befolkning og areal ==


== Eksterne lenker ==
 (en) Kingdom of Denmark – kategori av bilder, video eller lyd på Commons
Bob Hartman

Bob Hartman (født 26. desember 1949 i Bryan, Ohio, USA) grunnla det kristne rockebandet Petra i 1972, et av verdens mest kjente kristne rockeband som la opp i 2005. Bob Hartman var sammen med vokalistene Greg X Voltz og John Schlitt frontfigur og skrev det meste av låtene til Petra.
Etter at bandet la opp i 2005 fortsatte John Schlitt og Bob Hartman å turnere og gi ut musikk som duoen "II guys from Petra" (2 guys from Petra).
I overgangen 2010 / 2011 gjenoppsto Petra som Classic Petra, med verdensturneen "Back to the Rock 2011 / 2012" med 80talls-besetningen Bob Hartman (gitar), Greg Voltz (vokal), Louie Weaver (trommer), John Lawry (keyboards), Mark  Kelly (bass).
Han lærte seg å spille gitar da han var 13 år gammel ved å lese gitarbøker, og se på andre mennesker som spilte gitar. Han regnes av mange av en av verdens beste gitarister.


== Referanser ==


== Eksterne lenker ==
(en) Bob Hartman – kategori av bilder, video eller lyd på Commons 
(en) Bob Hartman på Discogs 
(en) Bob Hartman på MusicBrainz 
(en) Bob Hartman på AllMusic
Liste over Barcelonas høyeste byggverk

Dette er ei liste over Barcelonas høyeste byggverk. Lista viser de 15 høyeste byggverka innenfor kommunegrensene til den katalanske byen, inkludert de som ennå ikke står ferdige. Eventuelle antenner regnes med i høyden. Byggverka som fortsatt er under oppføring står i kursiv, og høyden som står oppført for disse er den planlagte høyden.


== Eksterne lenker ==
Skyscraperpage – Barelonas høyeste bygninger
Henri Giffard

Henri Giffard (født 8. februar 1825 i Paris, død 14. april 1882) var en fransk ingeniør og pioner som luftskipskonstruktør.
Etter avsluttede ingeniørstudier i Bourbon ble hans interesse for luftfarkoster vakt. 
Da han hadde lykkes i å konstruere en dampmaskin som kun veide 150 kg og gav 3 hk så han en mulighet i å kombinere Pierre Julliots fjærdrevne luftskipsmodel med sin dampmaskin.
Flykroppen ble bygget som en avlang ballong med spisser i begge ender. Lengden var 43,6 meter med en største diameter på 12,2 meter, den rommet 2 500 m³  vannstoffgass. I et antall rep festet i ballongen  hengte han en gondol hvor dampmaskinen ble plassert. Via en aksel drev dampmaskinen en tobladet propeller. Løftekraften for farkosten var 1 750 kg og den veide 1 420 kg hvilket gav den en bæreevne for fører og last, brensel og vann på 330 kg.
Den 24. september 1852 staret han med luftskipet som nå hadde fått navn «Dirigible» fra Paris Hippodrom. Han fløy med en fart på 8 km/t og kunne under flyvningen utføre svinger og han gjennomførte endog en 360 graders sving. Etter 27 kilometers flyvning landet han i Trapps. På grunn av motvind kunne han ikke vende tilbake til Paris luftveien, men Giffard så at med sterkere motor lå det store muligheter i hans oppfinnelse.
Han fikk bygget et større luftskip til Verdensutstillingen i Paris (1878) som kunne bære 40 passasjerer, men allerede i starten eksploderte det. Som ved et under berget han seg.
På sine eldre dager fikk Giffard synsproblemer, og han bestemte seg for å velge sin egen død. Han testamenterte alle sine papirer til vitenskapens fremme. Da Eiffeltårnet ble bygget, ble hans navn oppført blant de 72 fremste franskmenn som fikk sitt navn på en minneplate i tårnet.


== Referanser ==


== Eksterne lenker ==
Mer om Giffard
Gaggenau Hausgeräte

Gaggenau Hausgeräte GmbH (Gaggenau husholdningsapparater) er et tysk selskap som utvikler, produserer og selger kjøkkenapparater for private kjøkken. Selskapet produserer blant annet stekeovner, mikrobølgeovner, varmeskuffer, kaffemaskiner, kokeplater, ventilasjonssystemer, kjøle- og fryseskap, vinskap og oppvaskmaskiner. 
Merket har opphav i byen Gaggenau og der har bedriften en del av sin virksomhet. Siden 1995 har Gaggenau vært et datterselskap av BSH Bosch und Siemens Hausgeräte i München. Omsetningen i 2007 var på ca. 168 millioner euro.


== Firmaets historie ==
Bedriftens historie startet i 1683 med en verktøysmie: Da grunnla greven Ludwig Wilhelm av Baden «Gaggenau Eisenwerken» i Gaggenau, rett i nærheten av der firmaets lokaler ligger i dag. Bedriften spesialiserte seg på emalje. Stekeovnemalje ble grunnlaget for suksessen med kull- og gassovner, som Gaggenau fremstilte langt inn i det 20. århundret. Etter at Georg von Blanquet overtok ledelsen i 1961 ble Gaggenau et merke på det internasjonale markedet.


== Produkter ==
Gaggenau innehar over 600 patenter. Over 30 forskere og utviklere arbeider med nye ideer.


== Design ==
Gaggenau har fått flere internasjonale utmerkelser: iF Design Awards, blant annet i gull, Red Dot Design Award og flere «GOOD DESIGN Award» fra Athenaeum Museum of Architecture and Design i Chicago.


== Eksterne lenker ==
Offisielt nettsted 
(en) Gaggenau (brand name) – kategori av bilder, video eller lyd på Commons 
Offisiell Internettportal for morselskapet BSH Bosch und Siemens Hausgeräte
Märkesåret 1809

Märkesåret 1809 var et svensk/finsk regjeringsprosjekt i 2009 som markererte at det var 200 år siden delingen av Sverige. I 1809 ble Sveriges østlige del lagt under Russland som Storfyrstedømmet Finland.
Fra tidlig middelalder og frem til 1809, i over 600 år var Sverige og Finland ett rike, men etter tapet mot Russland i finskekrigen 1808-1809 ble Finland lagt under Russland. Endringene som følge av 1809 ble samtidig grunnlaget for det fremtidige selvstendige Finland. Sveriges nåværende regjeringsform stammer også fra 1809, likeså embetet Justitieombudsmannen og Konstitutionsutskottet.
Både Sverige og Finland markerte i 2009 på ulike vis at det er 200 år siden riket ble delt. Såvel det offisielle Sverige som Finland har tatt en rekke initiativ, både for å vise historien bak bruddet men og for å vise samhørigheten mellom de to landene.
Bruddet mellom Sverige og Finland fikk også følger utover de to landene. Det førte til at Sverige gjennom sin innsats under Napoleonskrigene gjorde krav på Norge og førte til at unionen mellom Danmark-Norge i 1814 ble oppløst etter over 400 år, hvorpå Norge ble lagt under Sverige i en personalunion.


== Eksterne lenker ==
Svensk nettsted om 1809 (svensk)
Finsk nettsted om 1809 (svensk)
Lovprisning

Lovprisning er i religiøs forstand en følelsesladet opphøyelse av Gud, som oftest som uttrykk for takknemlighet for livet eller tilværelsen. Andre ganger kan lovprisning være bundet til situasjonsbestemte emner som helse og velstand.
I engelsktalende land brukes ordet "praise" i hverdagen, det betyr å komme med positive tilbakemeldinger vedrørende en person, handling eller tanke, enten offentlig eller privat. Pris er oftest det motsatte av kritikk. 
Lovprisning er en integrert del av mange religioner, for eksempel kristendom og islam, som mener at Gud er et høyere vesen som er verd å prise. Salmenes bok i Bibelen er en samling av hymner og poesi, og mange av versene priser Yahweh. I kristendom får ordet en litt annen betydning og forstås som et påbud om enten å beskrive Gud eller å gi et vitnesbyrd over hva Gud har utrettet.


== Himmelsk lovprisning ==
Eksempel på himmelsk lovprisning i Åpenbaringen 5:
"Og jeg så, og jeg hørte lyden av mange engler omkring tronen og de fire skapningene og de eldste – det var myriader på myriader og tusener på tusener. De ropte med høy røst:
Verdig er Lammet som ble slaktet,
verdig til å få all makt og rikdom, visdom og styrke,
ære og pris og takk.
Og hver skapning i himmelen og på jorden og under jorden og på havet, ja, alt som finnes i dem, hørte jeg si:
Ham som sitter på tronen, ham og Lammet
være takk og ære, pris og makt
i all evighet.
De fire skapningene svarte: «Amen.» Og de eldste kastet seg ned og tilba."
Polarlusegress

Polarlusegress (Huperzia selago ssp. arctica)  er en underart av arten lusegress i lusegresslekten (Huperzia) som er en av elsktene innenfor kråkefotfamilien (Lycopadiaceae). Enkelte anser lusegress som en egen familie (Huperziaceae), men dette er ikke vanlig i nordisk botanikk. 

Arten kan bli 5-15 cm lang/høy og får modne sporer i juni-september. Den ble observert av Carl von Linné. Arten går opp til 1.940 moh. i Jotunheimen. Den vokser også på Jan Mayen og Svalbard. 
Polarlusegras liker åpen, fuktig og lysfull jord i fjellet. Den vokser på lynghei og i høyfjellsterreng med bekker, berghyller, myrlandskap eller steinete grunn. Polarlusegress vokser i små tuer hyppig forekommende mellomformer av lusegress. I toppen har polarlusegras mange yngleknopper.
Planten har 4-6 mm lange blader, og de står tettere, er mer opprette og kortere enn på lusegress. Bladene er også mer gulbrune. Polarlusegressets blader er mer tettsittende og dekkende, og skjuler stilken mer enn på de andre artene. Planten skilles fra andre arter i kråkefotfamilien ved at den mangler de lange, gulaktige sporeaksene i toppen som alle artene i kråkefotslekten har.


== Referanser ==


== Eksterne lenker ==
(en) Polarlusegress i Encyclopedia of Life 
(en) Polarlusegress i Global Biodiversity Information Facility 
(no) Polarlusegress hos Artsdatabanken 
(en) Polarlusegress hos NCBI 
(en) Polarlusegress hos The International Plant Names Index 
(en) Polarlusegress hos Tropicos 
(en) Kategori:Huperzia arctica – bilder, video eller lyd på Wikimedia Commons 
eFloras.org Flora of North America, Huperzia selago
Krypskyttere

Krypskyttere er en norsk dramafilm fra 1982 regissert av Hans Otto Nicolayssen. Filmen handler om en konflikt mellom forsvaret og sivilbefolkningen om rettigheten til et militært skytefelt. Den kalde krigen er bakteppe for det hele. Hovedrollene spilles av Jon Eivind Gullord, Hans Rotmo, Per Gørvell og Nils Gaup.
Filmen er i sort-hvitt.


== Handling ==
Martin som er inne til militærtjeneste, blir utkommandert til skyteøvelse sammen med troppen sin, i sin egen hjembygd. Strid mellom lokalbefolkningen og forsvaret om bruk av et skytefelt skaper lojalitetskonflikter for Martin. Bygdefolket, med Martins far i spissen, er uenige med forsvaret om bruksretten til området. Storpolitikken kommer også inn i bildet da det amerikanske forsvaret har ønsker om å utplassere rakettsiloer for atomvåpen i skogen.


== Om filmen ==
VG og Dagbladet gav den terningkast tre.


== I rollene ==


== Referanser ==


== Eksterne lenker ==
(en) Krypskyttere på Internet Movie Database 
(no) Krypskyttere i Nasjonalbibliotekets filmografi 
(no) Krypskyttere hos Filmfront 
(sv) Krypskyttere i Svensk Filmdatabas 
(en) Krypskyttere på AllMovie
Nigel Lythgoe

Nigel Lythgoe (født 9. juli 1949 i The Wirral, England) er TV-produsent for American Idol og Pop Idol. 
Han er mest kjent som produsent, skaper, fast jurymedlem, koreograf, og leder for So You Think You Can Dance. Han har blitt Grammy-nominert for «Årets album» i 2003 og Emmy-nominert for «Enestående program» både 2004, 2005 og 2006.


== Referanser ==


== Eksterne lenker ==
(en) Nigel Lythgoe på Internet Movie Database 
(en) Nigel Lythgoe hos The Movie Database 
(en) Nigel Lythgoe hos Internet Broadway Database
Det norske institutt i Athen

Det norske institutt i Athen, egentlig Det norske institutt i Athen for antikkvitenskapelige fag, er et norsk vitenskapelig institutt i Athen som ble opprettet i 1989. Instituttet er det fjortende utenlandske arkeologiske instituttet i byen. Det drives og finansieres i samarbeid mellom universitetene i Oslo, Bergen, Tromsø og NTNU. Instituttet har blant annet igangsatt arkeologiske utgravninger i Tegea i Arkadia (sentrale Peloponnes) og Petropigi.


== Bestyrere ==
Øivind Andersen (1989–1993)
Erik Østby (1994–1998)
Synnøve des Bouvrie (1999–2002)
Knut Ødegård (2003–2007)
Panos Dimas (2007–2015)
Jorunn Økland (2016-)


== Referanser ==


== Eksterne lenker ==
http://www.norwinst.gr Arkivert 7. juni 2008 hos Wayback Machine.
Sutukobas Venner

Sutukobas Venner (Friends of Sutukoba) er en vennskapsforening mellom Norge og Gambia. Sutukoba ligger i Wuli Distrikt i Gambia.
Foreningen startet i 1983 av Helga Arntzen, Risør. Etter hvert har Sutukobas Venner (Friends of Sutukoba) utvidet området fra Sutukoba til å gjelde hele distriktet som landsbyen Sutukoba ligger i. Pr i dag har de utført over 100 prosjekter – fra landbruk, skole, helse, miljø, og næringsliv. 
Sutukobas Venner ønsker å bidra i synliggjøring og gjennomføring av FNs tusenårsmål.
Hovedprosjektene til Sutukobas Venner i dag er hovedsakelig risprosjektet og fadderbarn.


== Risprosjektet ==
Sutukobas Venner har gått i samarbeid med Aktive Fredsreiser, landsbyen Sutukoba og jordbruksdepartementet i Gambia om å etablere et stort risprosjekt til selvforsyning i Sutukoba – Wuli distrikt i Gambia.
Jordbruskdepartementet står for den tekniske rådgivning, Sutukobas Venner og Aktive Fredsreiser forsøker å skaffe midler, og landsbyen med komiteen for Risprosjektet skal gjennomføre prosjektet. 
Jordstykket som skal opparbeides er 4 kvadratkilometer stort = 400 hektar


== Fadderbarnsprosjektet ==
Kunnskap er første skritt til et bedre liv...
Skolen er i utgangspunktet gratis, men foreldrene må stå for skoleuniform, eksamensavgift, blyanter, skrivebøker etc. For mange foreldre er dette ett stort løft.
Sutukobas Venner motiverer alle familier til å sende barna sine på skolen. Sutukobas Venner støtter i dag over 500 barn med skolegang.


== Eksterne lenker ==
Sutukobas Venner
Teatre Grec

Teatre Grec («Det greske teatret») er et utendørsteater i som ligger på Montjuïc i Barcelona. Det ble bygd i 1929 av den katalanske arkitekten Ramon Reventós i forbindelse med verdensutstillinga som ble avholdt i byen samme år. Teateret er bygd i samme stil som teaterne i antikkens Hellas.
Teatre Grec blir brukt mest under sommerfestivaler, som Festival Grec de Barcelona («Barcelonas greske festival»).

.
Ludvig Wilhelm Dahl

Ludvig Wilhelm Dahl (født 1826 i Bergen, død 1890) var en norsk lege og landets første medisinaldirektør. I hele sin karriere arbeidet han mye med forholdene for sinnslidende. 
Ludvig Wilhelm Dahl ble utdannet lege i 1851. I 1853 studerte han sinnssykeanstalter i Tyskland og Frankrike. Fra 1855 var han medlem av bygningskommisjonen for Gaustad sykehus, fra 1855 til 1861 reservelege samme sted. Han var medlem av flere kontrollkommisjoner for sinnssykehus. 
Han tok i 1862 initiativ til Eg og Rotvold sinnssykeasyler, før han i 1864 kom til Indredepartementets medicinalkontor som fullmektig. 
I 1875 ble Ludvig Wilhelm Dahl utnevnt i det nye embetet som medisinaldirektør, som han satt i til sin død i 1887. I hans tid lå embetet i departementet – eget direktorat kom først i 1891. Dahl reiste mye i inn- og utland og skrev i fagtidsskrifter og populærtidsskrifter, blant annet «Folkevennen». Av større arbeider er «Bidrag til Kundskab om de Sindssyge i Norge» (1859) og «Den offentlige Sundhedspleie. Med hensyn til norske Forhold» (1879). 
Dahl var æresdoktor ved Uppsala universitet og fikk sølvmedalje på Verdensutstillingen i Paris i 1878 for en grafisk fremstilling av sykdoms- og dødelighetsforholdene i Norge. I 1881-82 var han formann i Det medisinske selskap i Kristiania. 
Dahl ble i 18. oktober 1877 av kongen utnevnt til ridder av St. Olavs Orden «for Fortjeneste af Sindssygevæsenet». Han var også kommandør av Dannebrogordenen.


== Familie ==
Ludvig Wilhelm Dahl var far til malerne Cecilie Dahl og Nils Alstrup Dahl, forfatteren Anna Munch og spiritisten Ludvig Dahl (Køber-saken).


== Referanser ==


== Litteratur ==
Edvard Bull d.e., Anders Krogvig og Gerhard Gran (red.): Norsk biografisk leksikon. Oslo: Aschehoug, 1926, bind 3, ss. 230-1
Teatre Romea

Teatre Romea er et teater i Barcelona. Det ble bygd i 1863. Teatret har tre etasjer og har plass til 660 tilskuere. Navnet er til minne om Julián Romea Yangüas, en skuespiller fra 1800-tallet.


== Eksterne lenker ==
(ca) Offisielt nettsted 
(en) Teatre Romea – kategori av bilder, video eller lyd på Commons